text: Bander skal bekæmpes fra Horsens
  16 november 2011 kl. 07.57
  Politiets nye bande-enhed placeres i Horsens.
  En ny bandeenhed skal placeres på politigården i Horsens.
  Det er en del af indholdet i en ny politiaftale, som regeringen tirsdag aften indgik med Venstre, Konservative og Dansk Folkeparti.
  Der er tale om en fireårig aftale frem til 2015, og den tilfører 270 millioner kroner ekstra til politiet.
  Pengene skal blandt andet bruges til at oprette en ny særlig bandeenhed i Vestdanmark, lige som den der allerede er på Sjælland.
  Det nye bandecenter får altså til huse hos Sydøstjyllands Politi i Horsens.
  - Det er en bred aftale, der sikrer, at politiet kan være massivt til stede i udsatte boligområder, hvor vi ved, at der er problemer, og som gør det muligt at sætte yderligere pres på rocker- og bandemiljøet, siger justitsminister Morten Bødskov (S).
  